সরেজমিনে গিয়ে দেখা যায়, কয়েন বাজার থেকে সামান্য দূরে পাচবাড়িয়া গ্রামের একটি পতিত জমিতে টিনের বেড়া দিয়ে ঘেরা হয়েছে। তবে সারাদিন কোন রকমের মানুষের সমাগম না থাকলেও রাত দশটার পর থেকেই ভিড় জমতে থাকে। ভিতরে ১০ থেকে ১৫ টি যায়গায় বসেছে জুয়ার আসর। সেখানে শত শত মানুষ ভিড় জমিয়ে জুয়া খেলছে এদের অধিকাংশই খেটে খাওয়া সাধারণ মানুষ ও স্কুল কলেজের ছাত্র। একটু ভিতরেই চাঁদোয়া দিয়ে ছোট ছোট খোপ করা আছে। সেখানে যাত্রার মেয়েদের রাখা হয়। সেখানে টাকার বিনিময়ে মেয়েদের সাথে মেলামেশার বিশেষ সুযোগ দেওয়া হয় বলে জানা যায়। অপর দিকে রাত বারোটা বাজলেই শুরু হয় মেলার আসল পর্ব অশ্লীল নৃত্য। সেখানে যাত্রার মেয়েরা অর্ধলগ্ন হয়ে শরীরের বিভিন্ন অঙ্গ প্রদর্শন করে নৃত্য করেন। যারা প্যান্ডেলে টাকা ছিটাতে পারে তাদেরকে যাত্রার মেয়েদের সাথে নাচার সুযোগ করে দেওয়া হয়। যে যতক্ষণ টাকা ছিটাতে পারবে তার সাথেই ততক্ষন নাচবে।